กิดาวเพชร หนูห่วง

กิดาวเพชร หนูห่วง (; 1 กรกฎาคม พ.ศ. 2515 – 24 เมษายน พ.ศ. 2563) เป็นนักร้องลูกทุ่งชายที่มีชื่อเสียงคนหนึ่งจากประเทศลาว เป็นต้นฉบับเพลง จี่หอย ซึ่งพี สะเดิด ได้นำมาขับร้องใหม่และโด่งดัง

วงการบันเทิง
โกสิน หนูห่วง พี่ชายของเขาได้ตั้งวงดนตรีหนุ่มโกสินขึ้นมาในปี พ.ศ. 2537 และได้ชักชวนบุญเกิด หนูห่วง และตัวเขาเองเข้าร่วมวงดนตรี นั่นคือจุดเริ่มต้นแห่งวงการบันเทิง ซึ่งหนุ่มโกสินนั้นเริ่มได้รับความนิยมในประเทศลาวช่วงปี พ.ศ. 2539 ต่อมาเขาจึงแยกออกจากวงมาทำเพลงของตัวเอง

ตำนาน จี่หอย
ผลงานเพลงหนึ่งของเขาที่มีชื่อเสียงโด่งดังคือเพลง หอยจี่แกล้มเหล้า ซึ่งได้บันทึกเสียงไว้ในชุด น้ำตาควาย เมื่อปี พ.ศ. 2544

ต่อมาปี พ.ศ. 2546  สลา คุณวุฒิได้เดินทางไปนครหลวงเวียงจันทน์ ประเทศลาว จนได้พบกับลูกแก้ว อุ่นบังบด ซึ่งเป็นผู้แต่งเพลงดังกล่าว จากนั้นสลาได้ซื้อลิขสิทธิ์เพลงดังกล่าว รวมถึงเพลง "น้ำตาควาย" และ "ขี้กะเดือนตากแห้ง" เข้ามาในประเทศไทยสิ้นราชาลูกทุ่งลาว ตำนานเพลง'จี่หอย' ต่อมาสลาได้นำเพลง "หอยจี่แกล้มเหล้า" ให้พี สะเดิด มาขับร้องใหม่ พร้อมเปลี่ยนชื่อเพลงเป็น จี่หอย ซึ่งสร้างชื่อเสียงให้กับพี สะเดิดเป็นอย่างยิ่ง

นอกจากเพลงจี่หอยแล้ว เขายังมีเพลงที่สร้างชื่อเสียงอื่นๆ เช่น "น้ำตาควาย", "สาวเซบั้งไฟ", "ฮักสาวหนองไฮ", "สาวหมากนาว บ่าวนาวาง", "ปิ้งไก่เซโน", "ฟ้าอุ้มฝนคือคนอุ้มน้อง", "ขี้โม้", "แม่ฮ้างลูกสาม", "คอยน้องคืนอุดมไซ", "เลิกยาลาแฟน" ฯลฯ

ลาลับ
กิดาวเพชร หนูห่วง เสียชีวิตเมื่อวันที่ 24 เมษายน พ.ศ. 2563 ด้วยภาวะไตวาย รวมอายุได้ 47 ปี

อ้างอิง

หมวดหมู่:บุคคลที่เกิดในปี พ.ศ. 2515
หมวดหมู่:บุคคลที่เสียชีวิตในปี พ.ศ. 2563
หมวดหมู่:นักร้องชายชาวลาว
หมวดหมู่:นักดนตรีหมอลำ
หมวดหมู่:เสียชีวิตจากภาวะไตล้มเหลว
หมวดหมู่:บุคคลจากแขวงคำม่วน